Document ID: 31992R3824

KOMISSION ASETUS (ETY) N:o 3824/92,
annettu 28 päivänä joulukuuta 1992,
ecuina vahvistettujen hintojen ja määrien muuttamisesta syyskuussa ja marraskuussa 1992 tehtyjen hallinnollisten valuuttakurssitarkistusten seurauksena
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maatalousalaa koskevista valuutan tasausmaksuista 11 päivänä kesäkuuta 1985 annetun neuvoston asetuksen (ETY) N:o 1677/85(1), sellaisena kuin se on viimeksi muutettuna asetuksella (ETY) N:o 2205/90(2), ja erityisesti sen 6 artiklan 3 kohdan,
sekä katsoo, että
asetuksen (ETY) N:o 1677/85 6 artiklassa säädetään Euroopan valuuttajärjestelmässä tehdyn kahden valuuttakurssitarkistuksen välisten negatiivisten valuuttaerojen ilman eri toimenpiteitä tapahtuvasta ja asteittaisesta purkamisesta; purkaminen käsittää erityisesti maatalouden muuntokurssien mukauttamisen, millä poistetaan 25 prosenttia juuri aiheutuneista siirretyistä valuuttaeroista; kyseinen maatalouden muuntokurssien mukauttaminen tapahtuu syyskuussa ja marraskuussa 1992 tehdyistä hallinnollisista valuuttakurssitarkistuksista aiheutuneiden erojen osalta 1 päivänä tammikuuta 1993; mainitun artiklan 3 ja 4 kohdan mukaisesti yhteisen maatalouspolitiikan yhteydessä ecuina vahvistetut hinnat ja tarvittaessa ecuina vahvistetut määrät vähennetään kyseessä olevana poistamiseen liittyvänä aikana siten, että kumotaan kansallisena valuuttana ilmaistujen hintojen korotus, joka aiheutuisi tästä maatalouden muuntokurssin muuttamisesta; vuodesta 1993 käyttöön otettavan maatalouden rahapoliittisen järjestelmän säännösten huomioon ottamiseksi olisi kuitenkin tehtävä kyseinen vähennys markkinointivuoden 1993/1994 alussa,
ecuina vahvistettuja hintoja on vähennettävä negatiivisten valuutan tasausmaksujen ilman eri toimenpiteitä tehtävää purkamista koskevan järjestelmän soveltamista koskevista yksityiskohtaisista säännöistä 17 päivänä marraskuuta 1988 annetun komission asetuksen (ETY) N:o 3578/88(3), sellaisena kuin se on viimeksi muutettuna asetuksella (ETY) N:o 3137/91(4), 5 artiklassa tarkoitetulla maataloushintojen vähennyskertoimella; kyseinen kerroin on vahvistettu komission asetuksessa (ETY) N:o 3387/92(5); asetuksen (ETY) N:o 1677/85 6 artiklan 4 kohdan b alakohdan mukaisesti vastaavaa muutosta edellytetään myös tiettyjen ecuina vahvistettujen määrien osalta; markkinoiden vääristymisen estämiseksi olisi kuitenkin otettava huomioon yhteisön kyseessä olevien hintojen ja määrien laskentaa koskevan sääntelyn,
ecuina ilmaistuihin hintoihin ja määriin, jotka ovat suoraan riippuvaisia muista ecuina vahvistetuista hinnoista, jälkimmäisten aleneminen vaikuttaa suoraan tai välillisesti; olisi noudatettava kyseisten hintojen tai määrien välille yhteisissä markkinajärjestelyissä vahvistettuja suhteita,
markkinoilla todettujen hintojen mukaisesti määritettyihin ecuina ilmaistuihin hintoihin ja määriin vaikuttavat suoraan tai välillisesti muiden ecuina vahvistettujen hintojen alenemisen vaikutukset tai ne ovat suoraan sidoksissa tilanteeseen maailmanmarkkinoilla; aiheettomien vähennysten välttämiseksi ja jotta kyseiset hinnat tai määrät säilyisivät markkinoita edustavina, niitä ei pitäisi ottaa huomioon asetuksen (ETY) N:o 1677/85 6 artiklan 3 kohdan mukaisina ecuina vahvistettuina hintoina, eikä näihin hintoihin ja määriin pitäisi soveltaa maataloushintojen vähennyskerrointa,
on suotavaa olla soveltamatta maataloushintojen vähennyskerrointa korvauksiin, joista on päätetty yhteisen maatalouspolitiikan uudistuksen yhteydessä,
asetuksen (ETY) N:o 1677/85 6 artiklan 3 kohdassa säädettyjen toimenpiteiden perusteluna on erityisesti maatalousmarkkinoiden tasapainon hallinta; ilman eri toimenpiteitä tehtävää purkamista koskevan järjestelmän hallinnollisen soveltamisen yksinkertaistamiseksi olisi näin ollen oltava soveltamatta maataloushintojen vähennyskerrointa ecuina vahvistettuihin määriin, joilla laatunsa tai arvonsa vuoksi ei ole merkittävää ja suoraa vaikutusta tuotantoon; erityisesti olisi oltava soveltamatta maatalouden rakennepolitiikan yhteydessä vahvistettuja määriä, varastointikuluihin liittyviä määriä sekä laadultaan teknisiä tai hallinnollisia määriä,
hallinnon hoitamisen helpottamiseksi olisi hyvissä ajoin vahvistettava luettelo kyseessä olevista hinnoista ja määristä, ja
tässä asetuksessa säädetyt toimenpiteet ovat kaikkien kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Liitteessä esitettyjen alojen osalta mainitut hinnat ja määrät jaetaan asetuksen (ETY) N:o 3387/92 2 artiklassa tarkoitetulla kertoimella ja tarvittaessa ne mukautetaan siten, että noudatetaan yhteisön sääntelyä, joka liittyy niiden laskentaa koskeviin yksityiskohtaisiin sääntöihin.
2 artikla
Hinnat ja määrät, jotka aiheutuvat 1 artiklassa tarkoitetuista muutoksista, täsmennetään asetuksen (ETY) N:o 1677/85 12 artiklassa tarkoitetun menettelyn mukaisesti siten, että ne tulevat voimaan päivänä, jona mainittua artiklaa aletaan soveltaa.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä 1 artiklaa sovelletaan kuitenkin markkinointivuoden 1993/1994 alusta kunkin sellaisen alan osalta, jota asia koskee. Niiden tuotteiden osalta, joille ei ole markkinointivuotta, sitä sovelletaan maidon ja maitotuotteiden markkinointivuoden alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 1992.

Labels: 6